**EELNÕU 2023/151**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu | JK |

**VILJANDI LINNAVOLIKOGU**

**OTSUS**

26. jaanuar 2023 nr

Viljandi linna 2022. aasta aasta noore preemia

Viljandi Linnavolikogu 24.09.2015 määruse nr 59 “Viljandi linna aasta noore preemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu ajutise komisjoni Viljandi Noortevolikogu otsus.
2. Viljandi linna 2022. aasta aasta noore preemia saaja on \_\_\_\_\_\_\_\_\_\_\_\_\_\_\_\_\_\_\_\_\_\_.
3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Vilja Volmer-Martinson

**Esitatud:** 09.01.2023

**Esitaja:** Viljandi Linnavalitsus **Ettekandja:** Pille-Riin Lillepalu

**Lk arv:** 4

**Hääletamine:** nõudmisel

Seletuskiri

**Viljandi linna 2022. aasta aasta noore preemia**

Eelnõu eesmärk on tunnustada Viljandi linna noort vanuses 7–26 aastat või Viljandi linnas tegutsevat noorte kollektiivi, kelle töö, tegevus või saavutused kalendriaasta jooksul on olnud teistele linna noortele eeskujuks ning motivatsiooniks.

Aasta noore preemia määramine toimub Viljandi Linnavolikogu 24.09.2015 määruse nr 59 “Viljandi linna aasta noore preemia“ alusel ning arvestades laekunud ettepanekuid.

Määrusega saab tutvuda siin: <https://www.riigiteataja.ee/akt/402102015012?leiaKehtiv>

Preemia määramiseks esitati kokku 7 ettepanekut, neist 4 erineva isiku või rühmituse tunnustamiseks.

Preemia suurus on 1500 eurot pärast riigi poolt kehtestatud maksude maha arvamist. Preemiaga kaasneb Viljandi linna aukiri ja preemia saaja nimi kantakse Viljandi linna auraamatusse.

Preemia antakse üle Eesti Vabariigi 105. aastapäevale pühendatud pidulikul kontsert-aktusel Ugala teatris 24. veebruaril 2023 kell 14.00.

Viljandi aasta noore preemia ettepanekud:

|  |  |
| --- | --- |
| **Kandidaat** | **Põhjendus** |
| **Haldi Välimäe, Ako Lehemets ja Kris-Katry Kohv /„Kontsert Ukraina toetuseks“ korraldajad**  Esitatud 4 korda  (esitaja valimisliit Südamega Viljandis, Ditmar Martinson, Kris Süld, Viljandi Gümnaasium) | Haldi Välimäe ja Ako Lehemetsa eestvedamisel korraldati 2022. aasta märtsis heategevuskontsert Ukraina Punase Risti toetuseks. Kontserdile tulid kokku Eesti tuntumad artistid ja kokku koguti üle 18 000 euro toetusi. Tegu on käesoleva aasta suurima ühiskondliku aktsiooniga Viljandis, mis pälvis tähelepanu kõikjal Eestis.  Kontserdi "Ukraina heaks" korraldamine.  Haldi ja Ako eestvedamisel toimus 6. märtsil Viljandi südames kontsert Ukraina toetuseks. Unikaalne ning südamlik algatus, mille mõju ulatus kindlasti kodulinna piiridest väljapoole.  Kontsert Ukraina toetuseks oli üle-eestilist tähelepanu pälvinud kontsert, millega koguti raha Ukraina Punasele Ristile. Loetud päevade jooksul suudeti Viljandis korraldada kontsert, kus esinesid Eesti muusikaelu tuntumad nimed. Kontsertiga koguti Ukraina toetuseks rohkem kui 18 000 eurot. Tegu oli Viljandimaa tänavuse aasta kõige silmapaistvama kodanikualgatusega, mis on olnud suureks abiks inimestele, kes seda enim vajavad. |
| **Stefan Airapetjan**  (esitaja Ljudmilla Nugis) | Edukas esinemine 2022. aasta eurovisiooni lauluvõistlusel ja Viljandi tuntusele kaasa aitamine. |
| **Mirell Lisett Ott**  (esitaja Tiina Ott) | Mirell Lisett Ott kuulub Kodutütarde organisatsiooni alates 15.07.2018.  Mirell Lisett on aktiivne noor, kas panustab organisatsiooni tegemistesse aastast aastasse üle neljasaja tunni (2021 oli 414 tundi, 2022 juba 494 tundi) ja seda mitte lihtsa osalejana, vaid ka andes oma panuse läbiviijana. Juba aastaid paistab ta silma omaalgatuslike ettevõtmistega, kaasates sageli oma tegemistesse teisigi eakaaslaseid. Ta on teinud tegevuspunkti aprillikuus toimunud tervisekuu matkamängul Paistu kooli töötajatele, õpetanud Paalalinna vast loodud rühma noortele sõlmi ja teisi matkatarkusi, läbi viinud vaba aja tegevust Võistres toimunud rühmalaagris jne. Koostöös Paalalinna rühma kodutütardega organiseeris ta heategevusliku kaartide valmistamise jõuludeks ning korraldas heategevuslikku laata Paalalinna koolis, mille tulu läks heategevuseks TÜ Lastefondile. Oli 27.12.2022 Viljandimaa Hoolekandekeskuses toimunud heategevusliku ürituse üheks korraldajaks. Selle eesmärk oli pakkuda eakatele jõulurõõmu. Lisaks laulude ja luuletuste esitamisele sai iga hoolekandeasutuses viibija noorte poolt joonistatud kaardi pühademeeleolu loomiseks.  Sporditüdrukuna on Mirell Lisett meie ringkonna au kaitsnud erinevatel võistlusmatkadel ja kergejõustikus. Nii on ta esindanud ringkonda 2022. aastal oskuste võistlustel, KT ja NK olümpiamängudel (üldarvestus I koht ja KT arvestus II koht), matkamängul (III koht). Lisaks on ta olnud üle-eestilises laululaagris ja suurlaagris. Seega on ta andnud oma panuse, et ringkond oleks üle-eestiliselt tunnustatud ja selleks, et noored oleksid meie organisatsiooni tegevusest teadlikud.  Lisaks on ta osalenud praktiliselt kõikidel maakondlikel üritustel (suvelaager, taasiseseisvumispäev, vormikandmisepäev, võistlusmatk Pruudeni jälgedes – I koht, järgukatsete laager jne).  Ta on uudishimulik noor, kus end võimalik täiendada on, selle võimaluse ta ka ära kasutab. Samuti on ta ise olnud ideepangaks, välja pakkunud, mis teemal üritusi teha võiks.  Mirell Lisett oskab teistega arvestada ning on alati valmis üritustel juhendama endast nooremaid, abistama matkamängu punktides või õpetama noorematele kodutütardele matkatarkusi.  Ta on hea näide sellest, et aega planeerides jõuab palju. Mirell Lisett on käinud Viljandi Jakobsoni Kooli balletistuudios 7 aastat ja sama kaua ka Viljandi Muusikakoolis klaverit õppinud. Lisaks meeldib talle ratsutada ja kui aega üle jääb, siis ka taiboksi trennis käia. |
| **Rainer Oras**  (esitaja Kaspar Taimsoo) | Rainer Oras on terve aasta jooksul näidanud üles väga ettevõtlikku ja aktiivset suhtumist koolis, spordis kui ka linna tegevustes. Viljandi Gümnaasiumis lõi entusiastlikult kaasa õpilasesinduse ridades. Korraldas Gümnasistide Nädala (GN) populaarseimat üritust Velokulg ja GN lõpukontserti, kus esines ansambel Lõõtsavägilased. Üritus õnnestus väga  edukalt ja osa võttis pea veerand tuhat inimest. Viljandi Gümnaasiumi lõpetas eeskujulike hinnetega ning talle määrati „Parim Mees Sportlane“ ja „Parim Informaatikas“ tiitlid. Juba 5. aastat järjest on ta olnud Eesti Sõudekoondise liige ja igast päevast leidnud aja, et pühenduda sõudmisele. Rainer osales sellel aastal kolmel tiitlivõistlusel – U23 EM Belgias, U23 MM Itaalias ja Sisesõude MM virtuaalselt. Sisesõudmise Maailma Meistrivõistlustel saavutas ta 500m distantsil 6. koha ja 2000m distantsil 2. koha. Lisaks kogus mitmeid poodiumi kohti Eesti Meistrivõitlustel. Oma treeninguid teostas ta Viljandi Spordikoolis, kus ta oli 74. lennu parim lõpetaja. Ta on aktiivne Viljandi Noortevolikogu liige, gümnaasiumi ajal oli Viljandi Gümnaasiumi delegaat ja nüüd ülikooli aastatel jätkab Eesti 200 ridades noorte hüvede esindamist. Sellel aastal määras Viljandi linna volikogu ta Viljandi linna 2035+ arengu- ja  eelarvestrateegia loomise komisjoni, mis läks väga edukalt. Septembris alustas ta õpinguid TalTech Tartu kolledžis Ehitiste Projekteerimise ja Arhitektuuri erialal ning ettevõtlusega. Momendil on ta Akadeemilisel aastal, et tegeleda tõsisemalt spordi ja erinevate kogemuste omandamisega. Raineri ettevõtmise nimi on Ray Foil ning ta arendab koos endiste Solaride meeskonna liikmetega maailma kompaktseimat eFoil süsteemi, mis kasutab mastina strukturaalset akupakki. Tänu Rainerile on ettevõtmine saanud esimese rahastuse Euroopa Solidaarsus projektist, mille eestvedaja ta oli. Juba umbes 7 aastat on ta tegelenud fotograafiaga ja jäädvustanud erinevaid linna ja ülemaailmseid üritusi nagu sTartup Day ja Digit konverents. |

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist